ΚΑΝΟΝΙΣΜΟΣ (ΕΚ) αριθ. 1620/1999 ΤΗΣ ΕΠΙΤΡΟΠΗΣ

της 23ης Ιουλίου 1999

για την τροποποίηση του κανονισμού (ΕΚ) αριθ. 2790/94 για κοινούς λεπτομερείς κανόνες εφαρμογής του κανονισμού (ΕΟΚ) αριθ. 1601/92 του Συμβουλίου για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 3 παράγραφος 4, το άρθρο 4 παράγραφος 4, το άρθρο 5 παράγραφος 2, το άρθρο 6 παράγραφος 2 και το άρθρο 8 τρίτο εδάφιο,

Εκτιμώντας:

(1) ότι ο κανονισμός (ΕΚ) αριθ. 2790/94 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 825/98(4), έχει καθορίσει τις κοινές λεπτομέρειες εφαρμογής του ειδικού καθεστώτος εφοδιασμού των Καναρίων Νήσων με ορισμένα γεωργικά προϊόντα· ότι από την πείρα που αποκτήθηκε θα πρέπει να γίνουν ορισμένες τροποποιησεις και μεριμνώντας για σαφήνεια και διοικητική αποτελεσματικότητα, να προβούμε σε τροποποίηση του εν λόγω κανονισμού·

(2) ότι το άρθρο 7 παράγραφος 2 του κανονισμού (ΕΚ) αριθ. 2790/94 δεν διευκρινίζει για ποιούς λόγους πρέπει να προσκομιστεί, εντός προθεσμίας έξι εργασίμων ημερών μετά την περάτωση των τελεωνειακών διατυπώσεων, η απόδειξη υποβολής των πιστοποιητικών εισαγωγής, εξαγωγής και ενισχύσεως που προβλέπονται από τα άρθρα 1, 2 και 3·

(3) ότι οι διατάξεις τον άρθρου 7 παράγραφος 2 έχουν ωστόσο συσχετιστεί με εκείνες του άρθρου 3 παράγραφος 1 που θεσπίζει ότι η ενίσχυση πληρώνεται με προσκόμιση πιστοποιητικού ενισχύσεων που έχει χρησιμοποιηθεί στο ακέραιο· ότι κατά συνέπεια, οι επιχειρηματίες που προσκομίζουν τα πιστοποιητικά ενισχύσεως μετά την προθεσμία των έξι εργασίμων ημερών που έπεται της περατώσεως των τελωνειακών διατυπώσεων, θα χάνουν το δικαίωμα να τύχουν ενισχύσεως·

(4) ότι η προθεσμία των έξι εργασίμων ημερών μετά την περάτωση των τελωνειακών διατυπώσεων, που προβλέπεται από το άρθρο 7 παράγραφος 2 του κανονισμού (ΕΚ) αριθ. 2790/94 για να προσκομισθεί η απόδειξη υποβολής των πιστοποιητικών εξαγωγής, απαλλαγής και ενισχύσεως, είναι δύσκολο να τηρηθεί στην πράξη από τους επιχειρηματίες·

(5) ότι πρέπει αφενός, να διευκρινισθούν οι διατάξεις του άρθρου 3 παράγραφοι 1 και 7 παράγραφος 2 του κανονισμού (ΕΚ) αριθ. 2790/94 και αφετέρου, να προβλεφθούν οι όροι όσον αφορά την προθεσμία προσκομίσεως της αιτήσεως ενισχύσεως και οι κυρώσεις σε περίπτωση αθετήσεως της προθεσμίας αυτής, οι οποίες θα πρέπει να είναι σύμφωνες περισσότερο με τη συνήθη πρακτική·

(6) ότι η εισαγωγή στο άρθρο 3 παράγραφος 1 του κανονισμού (ΕΚ) αριθ. 2790/94 προθεσμίας για την προσκόμιση της αιτήσεως ενισχύσεως, που μπορεί κανονικά να τηρηθεί, καθώς και η αναλογικότητα στην επιβολή κυρώσεων στους επιχειρηματίες που δεν τηρούν την προθεσμία παραδόσεως των πιστοποιητικών, έχει χαρακτήρα που αποσκοπεί στο να καταστήσει ελαστικότερη τη διαδικασία πληρωμής της ενισχύσεως, αφαιρώντας συγχρόνως από τις αρχές που διαχειρίζονται το καθεστώς τα αναγκαία μέσα για να διασφαλίσουν ότι έχουν επιτευχθεί οι σκοποί του καθεστώτος, δηλαδή ειδικότερα να υπάρξει εγγύηση κανονικού εφοδιασμού σε ορισμένα γεωργικά προϊόντα και να αντισταθμιστούν οι επιπτώσεις από τη γεωγραφική θέση του αρχιπελάγους μεταφέροντας τα πλεονεκτήματα που έχουν παραχωρηθεί έως και τη διάθεση στην αγορά των προϊόντων που προορίζονται για την τοπική κατανάλωση·

(7) ότι η προθεσμία που προβλέπεται στο άρθρο 7 παράγραφος 2 δημιουργεί σύγχυση, διότι μπορεί να ερμηνευθεί ως υποχρέωση προκειμένου να μπορέσουν να επωφεληθούν της ενδοκοινοτικής ενισχύσεως· ότι η διατήρηση της προθεσμίας αυτής, δεν φαίνεται να είναι πλέον χρήσιμη για την ορθή διαχείριση του συστήματος δεδομένου ότι αυτό είναι τώρα τελείως μηχανογραφημένο· ότι πρέπει συνεπώς να καταργηθεί η προθεσμία αυτή και να αναφερόμαστε μόνο στην προθεσμία που καθιέρωσε το άρθρο 3 παράγραφος 1 για την πληρωμή της ενισχύσεως·

(8) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2790/94 τροποποιείται ως εξής:

1. Στο άρθρο 3 παράγραφος 1, το δεύτερο εδάφιο αντικαθίσταται από το ακόλουθο κείμενο: "Η προσκόμιση τον πιστοποιητικού ενισχύσεως ισοδυναμεί με αίτηση ενισχύσεως και πρέπει να γίνει, εκτός από περίπτωση ανωτέρας βίας, εντός είκοσι ημερών μετά από την ημερομηνία υποβολής του πιστοποιητικού ενισχύσεως. Σε περίπτωση υπερβάσεως της προαναφερθείσας προθεσμίας, το ποσό της ενισχύσεως μειώνεται κατά 5 % ανά ημέρα υπερβάσεως της προθεσμίας αυτής."

2. Στο άρθρο 7 παράγραφος 2, το τρίτο εδάφιο διαγράφεται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 173 της 27.6.1992, σ. 13.

(2) ΕΕ L 160 της 26.6.1999, σ. 80.

(3) ΕΕ L 296 της 17.11.1994, σ. 23.

(4) ΕΕ L 117 της 21.4.1998, σ. 5.